alexandrainst/scandi-wiki huggingface dataset:
MF «Fanafjord»

MF «Fanafjord» er en LNG-gassdrevet bilferge som  fra 2007 til 2018 gikk på ferjesambandet Halhjem–Sandvikvåg for Fjord 1 Nordvestlandske. Fra 1. januar 2019 er den innleid på samme samband av Torghatten Nord. Den 1. april 2019 var planen at den skulle inn på sambandet Brunsbüttel-Cuxhaven. Dette ble utsatt og den fortsatte videre på Halhjem-Sandvikvåg.

I 2020 ble M/F «Fanafjord» kjøpt av det tyske selskapet Elbferry, og byttet derfor navn til MF «Greenferry I». Målet var at den skulle gå på et nystartet samband i Tyskland. I november 2021 ble det kjent at Elbferry har gått konkurs grunnet femdobling av LNG-prisene og mindre lastebiltrafikk en forventet.

«Fanafjord» var en av ti gassdrevne ferjer som trafikkerte Europavei 39 mellom Stavanger og Bergen. De øvrige gassferjene er:

Mortavika–Arsvågen:

MF «Bergensfjord»
MF «Raunefjord» 
MF «Mastrafjord»
MF «Stavangerfjord» 
MF «Boknafjord»

Halhjem–Sandvikvåg:

 MF «Huftarøy»
 MF «Samnøy»
 MF «Flatøy»
 MF «Færøy»

Teknisk informasjon
Byggeår: 2007
Bygget av: Aker Yards AS, Aukra (byggenummer 114)
Skrog fra: Skrog fra Aker Yards, Tulcea, Romania
Brutto RT: 4325
Personbilkapasitet: 212
Passasjerkapasitet: 589
Lengde: 129,80 meter
Bredde: 18,70 meter
Motor: 2x 16cyl. 4T + 2x 12cyl 4T  DM (Rolls-Royce Marine AS, Bergen), 16.832 bHK > 4x EM

Historikk
2007:	15.01.: Levert som «Fanafjord» for Fjord 1 Nordvestlandske AS (Fjord 1 Fylkesbaatane), Florø Gikk da i sambandet Halhjem Sandvikvåg.
2019:	Fjord 1 mistet sambandet mellom Halhjem og Sandvikvåg. Fanafjord utleid til Torghatten Nord.
2021: Gassfergen MF «Fanafjord» ble utleid til det tyske selskapet Elbferry for å gå på det nystartede sambandet Brunsbüttel-Cuxhaven i Tyskland. Bytter derfor navn til MF «Greenferry I»
2022: MF «Greenferry I» ligger i Haugesund etter bare ni måneders ferjedrift i Tyskland. Koronakrisen og høye gasspriser førte til at det tyske selskapet ikke kunne betale for seg.

Referanser

Kilder

Eksterne lenker 
 
 

Norske ferger
Fjord1-ferger
Sjøfart i Vestland
Skip fra 2006
2006 i Norge
Skip bygget i Romania
Skip bygget ved Brattvåg skipsverft
Artikler i sjøfart-prosjektet
PGS

PGS ASA () er et geofysisk selskap som leverer geofysiske- og reservoartjenester over hele verden, inkludert innsamling, behandling og fortolkning av seismikk- og elektromagnetikkdata og feltevaluering. Selskapet ble etablert i 1991 og notert på Oslo Børs i august 1992.

PGS har utviklet seismisk innsamling med mange streamere. Selskapet leverer høyoppløselig data med bruk av 3D-seismikk (HD 3D), 2D-seismikk, og elektromagnetikk. PGS er fokusert på marin geofysikk (selskapets onshore-virksomhet ble solgt i 2010).

Selskapets administrerende direktør er Rune Olav Pedersen og styret ledes av Walter Qvam.

PGS opererer på verdensbasis:
 4-8 seismikkskip, flåten justeres etter sesongbehov.
Hovedkontoret er på Lilleaker i Oslo. I tillegg har selskapet kontorer i mange land, med større kontorer i London og Houston.

Markedsverdi
PGS hadde per 11. august 2014 en markedsverdi på ca 11,1 milliarder kroner.

Se også
Seismikk

Referanser

Eksterne lenker
 

Seismikk
Norske industriselskaper
Næringsliv i Bærum
Selskaper etablert i 1991
Litteraturuka i Vestfold

Litteraturuka i Vestfold er en årlig litteraturfestival i Vestfold som går av stabelen på fast plass i uke 45 i november. Festivalen ble startet i 1997 i samarbeid mellom blant annet Tunsberg Litterære selskap, Vestfold fylkesbibliotek og Norli bokhandel i Tønsberg (tidligere Olafsen Bog- og Papirhandel).

Fra og med 2009 har Vestfold fylkeskommune hatt eierskapet til Litteraturuka i Vestfold, og Vestfold fylkesbibliotek har hatt teknisk og kunstnerisk arrangøransvar. Vestfold fylkesbibliotek samarbeider med bibliotekene i fylket om innhold og program. Litteraturuka er blant Vestfolds største kulturarrangementer. Drøyt 60 litterære programposter, opplesninger, foredrag og forestillinger for barn og voksne med presenteres over hele Vestfold fylke, med folkebibliotekene som viktigste arena. I tillegg har festivalen en rekke andre arenaer den samarbeider med, slik som kirker, kulturhus, skoler etc.

Litteraturuka i Vestfold har siden oppstarten delt ut Vestfolds litteraturpris til en skjønnlitterær forfatter med tilknytning til regionen. Prisen er på 25 000 kroner og et verk av en vestfoldkunstner. Prisen overrekkes under åpningsarrangementet i Tønsberg og Nøtterøy bibliotek i Tønsberg.

Eksterne lenker
 Hjemmeside med program

Litteraturfestivaler i Norge
Festivaler i Vestfold og Telemark
Kultur i Tønsberg
Repeterende arrangementer etablert i 1997
TGS-NOPEC Geophysical Company

TGS-NOPEC Geophysical Company () er et norsk industriselskap som driver innsamling av marineseismiske data og er blant verdens største i sitt slag. 

Seismikkbiblioteket dekker vesentlig Mexico-gulfen og Nordsjøen. Seismikken skytes på spec og selges multiclient. Innsamlingen foregår med leide båter. Selskapet har også innsamlet digitale borehullslogger.

Selskapsverdi var i april 2015 rundt 18 milliarder kroner.

Referanser

Eksterne lenker
 

Næringsliv i Asker
Seismikk
Norske industriselskaper
Subsea 7

Subsea 7 SA er et entreprenørselskap registrert i Luxembourg og med hovedkontor i London i Storbritannia.

Historie 
Selskapet ble etablert i januar 2011 gjennom en sammenslåing av de to selskapene Acergy SA og Subsea 7, Inc.

Acergy ble grunnlagt i 1970 som Stolt Nielsen Seaway, et selskap i den norske Stolt-Nielsen Gruppen, som satset på dykkertjenester i Nordsjøen. Etter en rekke oppkjøp, deriblant Comex Services i Frankrike i 1992 og det Texas-baserte Ceanic Corporation i 1998, endret selskapet navn til Stolt Offshore i 2000. Fem år senere ble selskapet skilt ut fra Stolt-Nielsen Gruppen og notert på Oslo Børs og NASDAQ. Firmaet endret navn til Acergy i mars 2006.

Subsea 7, Inc. ble etablert som et av en rekke fusjoner over lengre tid mellom DSND, Halliburton Subsea, Subsea Offshore og Rockwater. Rockwater og SubSea fusjonerte i 1999 og dannet Halliburton Subsea, og den senere sammenslåing med DSND i 2002 dannet Subsea 7. Selskapet ble notert på Oslo Børs i august 2005 etter restruktureringen samme år.

Den 21. juni 2010 ble Acergy SA og Subsea 7 Inc. annonsert og ferdigstilt 7. januar 2011. Det nye selskapet tok navnet Subsea 7, men beholdt Acergys, registreringsadresse i Luxembourg og operative hovedkvarter i London. Styreformann og konsernsjef ble henholdsvis Kristian Siem og Jean Cahuzac, som tidligere hadde hatt de samme posisjonene i henholdsvis Subsea 7 og Acergy.

Eksterne lenker 

 

Petroleumsvirksomhet i Norge
Næringsliv i Rogaland
Selskaper etablert i 2002
Selskaper notert på Oslo Børs
Norske industriselskaper
Selskaper etablert i 1854
Prosafe

Prosafe er en eier/operatør av halvt nedsenkbare produksjonsplattformer til bruk som boligrigger i olje- og gassektoren. Prosafe er notert på Oslo Børs.

Selskapet eier halvt nedsenkbare boligrigger som opererer verden over. Prosafe har hovedkontor i Norge og kontorer i Stavanger (Norge), Aberdeen (Skottland), Rio de Janeiro (Brasil) og Singapore.

Historie
PRS ble etablert i 1997 da avdelingen for boring fra faste installasjoner Transocean ble skilt ut og samlet i selskapet Procon. Den 1. september samme år fusjonerte Procon med boligriggselskapet Safe, og selskapet skiftet navn til Prosafe. Selskapet har deretter systematisk konsolidert markedet for boligrigger.

I 2001 kjøpte selskapet Nortrans Offshore som var et selskap innen flytende produksjon.

I 2005 solgte Prosafe forretningsområdet Drilling Sercices til KCA Deutag.

I 2006 kjøpte Prosafe selskapet Consafe som eide 4 boligrigger.

I 2008 ble forretningsområdet Floating Production utfisjonert, og ble et selvstendig selskap, Prosafe Production, som senere ble kjøpt opp av BW Offshore.

I 2011, 2012 og 2013 bestilte Prosafe fire nye boligrigger: Safe Boreas, Safe Zephyrus, Safe Notos og Safe Eurus. I 2016 kjøpte Prosafe selskapet Axis Offshore som eide to boligrigger: Axis Nova og Axis Vega.

Prosafe opererer globalt og har erfaring fra operasjoner i Norge, UK, Danmark, Vest-Afrika, Mexico, Brasil, USA, Australia, Russland og Filippinene.

Virksomhet
Prosafe eier og opererer halvt-nedsenkbare boligrigger. Boligriggene leies inn av oljeselskap når de trenger ekstra overnattingskapasitet offshore i forbindelse med for eksempel vedlikehold eller oppstart av offshore installasjoner. Boligriggene tilkobles den installasjonen som de støtter med en teleskopisk gangbru. Prosafe's boligrigger har en sengekapasistet for 159 - 500 personer, og inneholder også kontorer, treningsenter, kino, verksted, lager, livbåter, kraner, etc.

Flåte 
 Safe Caledonia (ferdigstilt i 1982, oppgradert i 2004 og 2012)
 Safe Scandinavia (ferdigstilt i 1984, oppgradert i 2005, 2014 og konvertert til TSV i 2016)
 Safe Boreas (ferdigstilt i 2015)
 Safe Zephyrus (ferdigstilt i 2016)
 Safe Concordia (ferdigstilt i 2005, oppgradert i 2015)
 Safe Notos (ferdigstilt i 2016)
 Safe Eurus (ferdigstilt i 2016)

Eksterne lenker
 

Norske industriselskaper
Selskaper etablert i 1997
Heavy metal (andre betydninger)

Heavy metal har flere betydninger, blant annet
 Heavy metal, en sjanger innen rockemusikk, tidligere ofte kalt tungrock, i dag ofte kalt tungmetall.
 Heavy Metal (magasin), et amerikansk tegneseriemagasin som begynte i 1977 med blant annet science fiction-serier for voksne.
 Heavy Metal (film), en canadisk film fra 1981 basert på Heavy Metal-magasinet.
 Heavy Metal 2000, oppfølgeren til Heavy Metal fra 1981.
 Engelsk for tungmetaller, giftige, metalliske grunnstoffer med tetthet fem ganger høyere enn vann
Radio Luxembourg

Radio Luxembourg, i Norge ofte bare kalt Radio Lux, var en internasjonal, engelsk- og franskspråklig radiostasjon med sender i Luxembourg, som gjorde store deler av Europa kjent med mye populærmusikk. Initiativtakerne til stasjonen startet stasjonen som en utfordring av det statlige monopolet BBC hadde i Storbritannia.

Historie 
Radio Luxembourg begynte sendinger i 1933 på 1304 meter / 230 kHz i langbølgebåndet med en kraftig 200 kW-sender og holdt det gående frem til andre verdenskrig, da de måtte stenge som så mange andre kringkastingssendere under krigen. Hovedkontoret var Villa Louvigny i Luxembourg by. 

Sendingene startet igjen i 1945 med mono, amplitudemodulert sending på mellombølgefrekvensen 1439 kHz, som tilsvarer 208 meter bølgelengde, senere 1440 kHz, og en spesielt kraftig 1200 kW-sender. På dagtid kunne det være litt dårlige mottakerforhold over Sør-Norge, men etter solnedgang var det gode mottakerforhold langt nordover i landet. I annonseringen ble både navnet «Radio Luxembourg» og bølgelengden «Radio two-o-eight» (208) benyttet. Sendingene var både direkte sendt fra Luxembourg, og opptak som ble spilt inn i selskapets studio i London og sendt med lydbånd til Luxembourg. På slutten av 1960-årane og utover i 1970-årene fikk Radio Luxembourg konkurranse fra piratradiosendere på skip i Den engelske kanal og Irskesjøen, som Radio Caroline og andre som sendte populærmusikk og reklame.

For å møte konkurransen, særlig fra satellittsendte fjernsynskanaler rettet mot 208-tilhengerne i Skandinavia, begynte kanalen også å benytte en satellittbasert kanal som gikk via satellitten Astra I. Sendingene fortsatte frem til siste sending ble avsluttet klokken 03.00 UTC 30. desember 1992, etter nesten 60 års sendinger med popmusikk.

Noen av verdens beste disc jockeys møtte sitt publikum og «menighet» via sendingene på Radio Lux hver kveld klokken 20.00 norsk tid.

Referanser 

Radiokanaler
Luxembourg
Etableringer i 1933
Aura

Aura kan vise til:


Mystikk 
 Aura (paranormal) – en paranormal utstråling knyttet til fysiske levende kropper
 Aura – et annet ord for glorie

Geografi 
Aura (Nesset) – ei elv i Molde kommune i Møre og Romsdal
Aura (Skjåk) – ei elv i Skjåk kommune i Oppland
Aura å – ei elv i Finland
Aura (Finland) – en kommune i Finland
Aura kraftverk – et vannkraftverk ved Sunndalsøra i Møre og Romsdal

Medisin 
 Aura (symptom) – en betegnelse en type sanseopplevelser og følelser som kan inntreffe forut for eller under epileptiske anfall, migrene, klasehodepine med mer.

Annet 
Aura Avis – ei avis som utgis på Sunndalsøra i Møre og Romsdal
Aura (ost) – en finsk blåskimmelost
Aura (satellitt) – en amerikansk satellitt
Aura (asteroide) – navnet på asteroide nummer 1488
Aura (album) – et musikkalbum av Miles Davis
Krem

Krem har flere betydninger:

 Krem (band), en norsk rockegruppe
 Krem (kosmetikk) som hudkrem, rensekrem, fuktighetskrem, ansiktskrem osv.
 Krem (pisket fløte) brukt i mat, kaker og desserter
 Kremer, legemiddelform
 Pussemiddel, for eksempel skokrem, ovnskrem, rensekrem, tannkrem 

 KREM, brobyggerorganisasjon for «KREativt og Mangfoldig arbeidsliv»
Tannkrem

Tannkrem, også kalt tannpasta, er et tregtflytende rengjøringsmiddel for tenner. Tannkremen har blant annet den funksjonen at det skummer og lar tannbørsten gli lettere. Dessuten er den ofte tilsatt smak slik at en får en god smak i munnen og en «frisk» pust. Tannkrem kan være tilsatt ulike kjemikalier som fjerner bakterier eller har andre funksjoner som hindrer skader på tenner og tannkjøtt. Tannkrem brukes som regel sammen med tannbørste.

Tannkrem er laget av blant annet sand og kvarts, og tilsettes fluor (natriumonofluorofosfat) som rengjøringsmiddel. Enkelte tannkremer inneholder det bakteriedrepende stoffet triklosan som er meget giftig for vannlevende organismer og som mistenkes å kunne føre til antibiotikaresistens. Mattilsynet og Miljødirektoratet ønsker et forbud mot stoffet i kosmetiske produkter (herunder tannkrem).

Det anbefales at man bruker tannkrem to ganger om dagen.

Referanser

Eksterne lenker 
 Miljøstatus i Norge: Triklosan

Odontologi
Toalettartikler
Charles Frazier

Charles Frazier (født 4. november 1950) er en prisvinnende amerikansk historisk forfatter.

På grunn av suksess med romanen Cold Mountain ble Frazier tilbudt et forskudd (fra forlaget) på 8 millioner amerikanske dollar for Thirteen Moons.

Bibliografi 
 Cold Mountain Atlantic Monthly Press, 1997 ISBN 0-87113-679-1
 Thirteen MoonsRandom House  2006

Referanser 

Personer fra Buncombe County i Nord-Carolina
Forfattere fra USA
Fødsler i 1950
Hugo Banzer

Hugo Banzer Suárez (født 10. mai 1926 i Concepción i Bolivia, død 5. mai 2002 i Santa Cruz de la Sierra) var en boliviansk politiker og diktator. Han var Bolivias president i to perioder, 1971–1978 (diktator) og 1997–2002 (folkevalgt). Han var i sin periode som diktator kjent for brutale overgrep på politiske motstandere. 

Banzer ble født i Departamento Santa Cruz. Han stammet fra en tysk familie; bestefaren Georg Banzer utvandret fra Osnabrück på slutten av 1800-tallet til Santa Cruz de la Sierra i Bolivia.

Referanser

Eksterne lenker 
 Spanskspråklig biografi

Bolivianske politikere
Personer fra departementet Santa Cruz
Bolivianske presidenter
Fødsler i 1926
Dødsfall i 2002
Kristian Brix

Kristian Brix (født 13. juni 1990) er en norsk-gambisk tidligere fotballspiller.

I 2008 sesongen var Brix på lån i Sogndal Fotball. Brix debuterte den 17. juni 2007 for Vålerenga mot Lillestrøm SK. Han har vært Vålerenga-spiller siden han var åtte år gammel, og har spilt på alderbestemte landslag fra han var 15 år. I desember i 2010 signerte han kontrakt med Sandefjord Fotball. 27. januar 2014 skrev Brix under en toårskontrakt med Bodø/Glimt.

14. januar 2020 la han opp som fotballspiller.

Referanser

Eksterne lenker 
 
 Profil på Scoccerbase.com

Norske fotballspillere
Fotballspillere for Vålerenga Fotball
Fotballspillere for Sogndal Fotball
Fotballspillere for Sandefjord Fotball
Fotballspillere for FK Bodø/Glimt
Nordmenn av gambisk opphav
Fødsler i 1990
Personer fra Oslo
Vitamin B

Vitamin B er en fellesbetegnelse på en gruppe vannløselige vitaminer med mange felles egenskaper. Det er 8 ulike B-vitaminer den dag idag, som alle fyller ulike funksjoner. B-vitaminer blir ikke lagret i kroppen (med unntak av vitamin B7), så daglig inntak er nødvendig. Vitamin B12 kan bli lagret i leveren i mer enn 4 år.

Liste over B-vitaminer 
 Vitamin B1 (Tiamin)
 Vitamin B2 (Riboflavin)
 Vitamin B3 (Niacin)
 Vitamin B5 (Pantotensyre)
 Vitamin B6 (Pyridoksin)
 Vitamin B7 (Biotin)
 Vitamin B9 (Folat)
 Vitamin B12 (Kobalamin)

Gode kilder
Gode kilder til vitamin B er animalske varer som fisk, egg, ost, nyrer, lever, melk og oksekjøtt, samt gjær, grove kornprodukter, nøtter, frukt og  grønnsaker.

Anbefalt dose
Hvert av B vitaminene har forskjellige anbefalte inntak. 

B
Bård Ask

Bård Ask (født 30. juli 1976 i Kongsberg, Buskerud) er en norsk billed-, video- og fotokunstner som har bidratt med arbeider på utstillinger siden 2003. Han har sin utdannelse fra Oslo fotokunstskole, Nordland kunst- og filmskole og Kunsthøgskolen i Bergen, og har arbeidet som assistent hos Bjarne Melgaard og Børre Sæthre. Hans arbeider har preg av en stillferdig, drømmende minimalisme, formidlet gjennom ulike teknikker. Han fikk annet prisen for årets nykommer i Drammen i 2006, og hans avgangsarbeid Notio Viri Placet fra Bergen Kunstakademi i 2005 vant samme år Intravision-prisen for beste elektroniske kunstverk.

Bård Ask er sønn av musikkformidler og politiker Veslemøy Fjerdingstad og oldebarn av lærer og nynorskmann Johan Austbø.

Kilder 
 Bård Asks hjemmesider 

Norske billedkunstnere
Personer fra Kongsberg kommune
Fødsler i 1976
Iona Brown

Iona Brown (født 7. januar 1941, død 5. juni 2004) var en britisk fiolinist og dirigent. Hun var kunstnerisk leder for Det Norske Kammerorkester i perioden 1981 til 2001 og vant to spellemannpriser sammen med orkesteret. I tillegg ble orkesteret Årets spellemann under Spellemannprisen 1988 mens hun var leder. 

Hun startet karrieren som fiolinist i Philharmonia Orchestra fra 1963 til 1966. Fra 1964 var hun fiolinist i kammerorkesteret Academy of St Martin in the Fields hvor hun etter hvert ble solist og senere også dirigent og hvor hun var med fram til sin død. Hun har vært kunstnerisk leder for Los Angeles Chamber Orchestra fra 1987 til sin død, sjefsdirigent for Sønderjyllands Symfoniorkester fra 1997 til sin død og gjestedirigent for City of Birmingham Symphony Orchestra i perioden 1985 til 1989.

Hun ble utnevnt til offiser av Order of the British Empire i 1986. Brown ble i 2001 utnevnt til kommandør av Den Kongelige Norske Fortjenstorden.

Priser og utmerkelser 
 Spellemannprisen 1992 i klassen orkestermusikk for Joseph Haydn: Cellokonserter (som dirigent for Det Norske Kammerorkester med Truls Mørk som solist) 
 Spellemannprisen 1996 i klassen orkestermusikk for Grieg og Nielsen: musikk for strykeorkester (som dirigent for Det Norske Kammerorkester)

Referanser 

Britiske dirigenter
Engelske musikere
Britiske fiolinister
Vinnere av Spellemannprisen
Den Kongelige Norske Fortjenstorden
Order of the British Empire (OBE)
Personer fra Salisbury
A-VM i ishockey 1977 for menn

Verdensmesterskapet i ishockey i 1977 ble arrangert i Wien i Østerrike 21. april til 8. mai. Åtte lag deltok, det ble først spilt en enkeltserie der alle lagene møttes en gang, deretter møttes de fire beste lagene i en ny runde. Turneringen var også det 55. europamesterskapet i ishockey.

Innledende runde

Tabell

Medaljer VM

Medaljer EM

Kilder 
 Resultater www.hockeyarchives.info

Ishockey-VM
Ishockey-EM 1977
Internasjonale mesterskap i 1977
Internasjonale mesterskap i Østerrike
1977 i Østerrike
Ishockey i 1977
Ishockeyturneringer i Østerrike
Idar Handagard

Idar Handagard (født 9. august 1874 i Kristiansund, død 11. desember 1959) var lege, botaniker, nynorskforkjemper, avholdsagitator og statsstipendiat.

Handagard ble født i Kristiansund og vokste opp der og i Bergen. Han ble cand.med. i 1905, og fikk i 1907 Kongens gullmedalje for en avhandling om norske plantenavn. Samme året fikk han også en pris for den første nynorske læreboka i helselære, Mannalikamen og helsa. Boka kom etterhvert i mange opplag.

Hans forfatterskap og engasjement omfattet målrørsla, avholdssaken og et venstreorientert standpunkt i flere samfunnsspørsmål. Ved Norsk Bokmannslags stiftelse i 1910 ble han valgt til lagets første formann. Han både beundret og skrev om Oscar Nissen, som var leder av både Det norske Totalavholdsselskap og Arbeiderpartiet.

Han praktiserte aldri som lege, men var en aktiv og iherdig skribent, og skrev mer enn 50 bøker og hefter: Doktorboki (1913), Vanlege sjukdomar (1925), engasjerte seg i Grønlandssaken, og skrev flere korte dikterbiografier i serien Småskrifter for bokvenner (om Ivar Aasen, Kristofer Janson, Wessel og Wergeland): Han skrev også mange diktsamlinger, og flere dikt er tonesatt. Hans verselære fra 1932

Handagard var lenge og aktivt engasjert i avholdssaken, blant annet gjennom Studentavholdslaget i Oslo. Hans motivasjon var både kristenetisk, allmennetisk og medisinsk. Han skrev flere artikler om avholdsbevegelsens historie og pionerer. Spesielt kan nevnes det litteraturhistoriske verket En samfunds-ide og dens digtere fra 1915. 

Idar Handagard ble statsstipendiat i 1932.

Referanser

Litteratur 
 Det gamle og det nye aar : nytaarsfantasi i en akt. 1897
 Under blaat flag : sange og tendens-digte. 1900 
 «Fosna-maale : eit norskt bymaal» I: Syn og Segn, 1901
 Sange sub rosa og andre digte. 1902
 Mannalikamen og helsa. 1907
 Saftbogen : en veiledning for husmødre. 1912
 Doktarboki : ei rettleiding fyr folket. 1913
 Det nye samfund. 1914
 En samfunds-idé og dens digtere. 1915 
 Bd 1: Wergeland og Welhaven og deres stilling til ædruelighetsarbeide
 Bd 2: Fem folkedigtere : John Dahl, Ole Sneve, Waldemar Ager, Augusta Abrahamsen, Mauritz Sterner
Turrmanns visor og andre vers. 1921
 Folkesuveræniteten og Grønlandsspørgsmaalet. 1922
 Vanlege sjukdomar. 1925
 Norsk verslæra. 1932
 Danmarks urett og Noregs rett til Grønland . 1932
 Victor Hugo. Dei bannstøytte. Umsett av Idar Handagard. 1933 (Les Miserables)
 Nye songar og nye salmor. 1938
 Rytme og rim : Stutt verslæra : Med ei rytmetavla. 1944 
 Sambok 90 bøker/hefter av/om ham

Om ham
 Hørven. Lars. Idar Handgard. 1928
 Bakken Ove; Sundet Olav. Idar Handgard – mannen og livsverket hans. Globusforlaget 1944
 Johnsen,H.:Norsk Avholdslitteratur II. Oslo 1954.
 Søraa, Ø: Idar Handagard 85 år. I: Folket 7/8-1959
 Handagard, Sara. Idar Handagard : bibliografi 1893-1956. Oslo, 1988 ISBN 82-991612-0-7

Norske leger
Norske botanikere
Norske lyrikere
Nynorskforkjempere
Statsstipendiater
Personer fra Kristiansund kommune
Fødsler i 1874
Dødsfall i 1959
Skuringsstripe

Skuringsstriper er slipte spor i et svaberg, skapt i istiden av stein som ble ført med på undersiden av breen. Skuringsstripene viser hvilken retning isbreen hadde da de ble avsatt. Det forekommer at sted kan ha skuringsstriper av ulik alder og med ulik retning grunnet at isbevegelsene skiftet retning mot slutten av istiden.
På tvers av de vanlige skuringsstripene kan man av og til finne den andre varianten sigdbrudd.

Referanser 

Kvartærgeologi
Landformer
Glasiologi
Securities and Exchange Commission

Securities and Exchange Commission (SEC) er et amerikansk føderalt tilsyn som har ansvar for handelen med verdipapirer.

SEC har eksistert siden 1934 og setter reglene for handel med obligasjoner, aksjer, derivater,  råvarer og andre finansielle instrumenter som omsettes på registrerte børser.

Stengning av pyramidespill er blant tilsynets ansvarsområder.

Eksterne lenker
 

USAs føderale etater
USAs økonomi
Finanstilsyn
Etableringer i 1934
Tall Baydar

Tall Baydar er et lavt fjell i Syria, i den vestlige delen av provinsen Al Hasakah. Høyden er 404 moh. Fjellet har gitt navn til en nå utdødd dialekt av språket akkadisk.

Referanser
Traveljournals – Syria

Fjell i Syria
Fjell under 1000 meter
Guvernementet Al-Hasakah
Tall Baydar (dialekt)

Tall Baydar var en dialekt av akkadisk, som ble snakka i områdene rundt fjellet Tall Baydar i dagens Syria.

Akkadisk
Utdødde språk i Asia
Semittiske språk